**Referat av FAU møte 29 november 2011**

**Tilstede:**  Cecilie, Charlotte, Renate, Gro Bente, Cathrine, Elaine, Siri, Nina, Natasha, Torill, Ingunn og Else – Lill.

**Det er kommet forespørsel om FAU kan ordne vakter på ungdomsskolen sitt juleball**.

7 desember fra 20 – 24 skal det være juleball på Firefly. Det er satt opp to vakter. Det er ønskelig med 4 voksne på hver av disse vaktene.

19.30 – 22.00: Gro Bente, Cecilie og Natasha (mangler 1)

21.45 – 24.00: Else- Lill, Nina og Cathrine (mangler 1)

Ta kontakt dersom du kan hjelpe til.

**Info om familieveiviseren v/Ragnhild:**

Familieveiviseren består pr i dag av 2 ½ stilling. I Albir/ Alfaz del Pi området har de 1 ½ stilling fast. Ragnhild sin 100 % stilling er en prosjektstilling som kom i gang etter en innsamlingsaksjon til Blå Kors. De bevilget penger som via Sjømannskirken ble gitt til dette prosjektet. Prosjektet er ferdig sommeren 2012. Dersom man ikke klarer å få nye bevilgninger vil familieveiviseren dessverre legges ned. FAU ser viktigheten av at dette tilbudet vil bestå og vil gjøre det vi kan for å få forlenget prosjektet (få mer penger). I første omgang vil FAU forfatte ett støttebrev som vil bli sendt til aktuelle mottakere.

**Gjennomgang og godkjenning av skoleruten:**

Sammen med Signy gikk vi igjennom skoleruten for neste skoleår. Det var en del uenigheter ang noen av punktene men tilslutt ble den godkjent av flertallet.

**«Gi tilbake» i julen:**

Snakket om måter vi norske kan gi tilbake/hjelpe vanskeligstilte nå i julen. Signy informerte om tiltak som omvendt julekalender, innsamling av klær/leker/mat osv. FAU er svært positiv til dette og vil bidra til å få dette til på best mulig måte. Skolen vil komme med mer informasjon etter hvert.

**Rydde lageret:** Det ble avtalt at FAU snarest rydder/sorterer sine ting på skolen sitt lager.

**Julegrøt:** Tradisjons tro kommer FAU til å bidra med grøt under skolen sitt juleverksted 12/12. Mer planlegging rundt dette vil bli gjort på neste møte.

**Møtetider:**  FAU vil holde møtene sine første tirsdag hver måned kl: 09.00

**Brusboks «flipp/dings» :** FAU oppfordreralle til å spare/samle på de små aluminiums «dingsene» som man åpner bokser med (brus/øl bokser osv). Sjømannskirken tar imot disse og sender dem videre. De blir brukt til å lage fot og hånd proteser til fattige i Thailand.

**Neste FAU møte er tirsdag 6 desember kl 09.00**